cyanic-selkie/wikianc huggingface dataset:
กล้ามเนื้อ
เส้นประสาทนำเข้า
ใยประสาทนำเข้า (Afferent nerve fiber) ของระบบประสาทนอกส่วนกลางทำหน้าที่นำกระแสประสาทรับความรู้สึกไปยังสมอง โดยมักมาจากอวัยวะรับสัมผัส เช่น ผิวหนัง ภายในกล้ามเนื้อจะมีส่วนที่เรียกว่า muscle spindle ที่รับรู้ความตึงและความยาวของกล้ามเนื้อ และส่งสัญญาณดังกล่าวไปยังระบบประสาทกลาง (central nervous system) เพื่อช่วยในการคงรูปร่างท่าทางของร่างกายและตำแหน่งของข้อต่อ ความรู้สึกของตำแหน่งร่างกายที่วางตัวในที่ว่างเรียกว่า การรับรู้อากัปกิริยา (proprioception) การรับรู้อากัปกิริยาเป็นความตระหนักของร่างกายที่เกิดขึ้นโดยไม่รู้ตัวว่าตำแหน่งต่างๆ ของร่างกายตั้งอยู่ที่บริเวณใด ณ ขณะนั้น ซึ่งสามารถสาธิตให้เห็นได้โดยการให้ผู้ถูกทดสอบยืนหรือนั่งนิ่งๆ ให้ผู้อื่นปิดตาของผู้ถูกทดสอบและยกแขนของผู้ถูกทดสอบขึ้นและหมุนรอบตัว หากผู้ถูกทดสอบมีการรับรู้อากัปกิริยาที่เป็นปกติ เขาจะทราบได้ว่าขณะนั้นมือของเขาอยู่ที่ตำแหน่งใด ตำแหน่งต่างๆ ภายในสมองมีความเชื่อมโยงการเคลื่อนไหวและตำแหน่งร่างกายกับการรับรู้อากัปกิริยา
การออกกำลังกาย
การออกกำลังกายเป็นวิธีการในการพัฒนาทักษะการสั่งการ (motor skills), ความฟิตของร่างกาย, ความแข็งแรงของกล้ามเนื้อและกระดูก, ขนาดของกล้ามเนื้อ และการทำงานของข้อต่อ การออกกำลังกายสามารถส่งผลไปยังกล้ามเนื้อ, เนื้อเยื่อเกี่ยวพัน, กระดูก และเส้นประสาทที่กระตุ้นกล้ามเนื้อนั้น
การออกกำลังกายหลายประเภทมีการใช้กล้ามเนื้อในส่วนหนึ่งมากกว่าอีกส่วนหนึ่ง ในการออกกำลังกายแบบใช้ออกซิเจน (Aerobic exercise) กล้ามเนื้อนั้นจะออกกำลังเป็นระยะเวลานานในระดับที่ต่ำกว่าความสามารถในการหดตัวสูงสุด (maximum contraction strength) ของกล้ามเนื้อนั้นๆ (เช่นในการวิ่งมาราธอน) การออกกำลังกายประเภทนี้จะอาศัยระบบการหายใจแบบใช้ออกซิเจน ใช้ใยกล้ามเนื้อประเภท type I (หรือ slow-twitch), เผาผลาญสารอาหารจากทั้งไขมัน, โปรตีน และคาร์โบไฮเดรตเพื่อให้ได้พลังงาน ใช้ออกซิเจนจำนวนมากและผลิตกรดแลกติก (lactic acid) ในปริมาณน้อย
ในการออกกำลังกายแบบไม่ใช้ออกซิเจน (Anaerobic exercise) จะมีการหดตัวของกล้ามเนื้อในระยะเวลารวดเร็ว และหดตัวได้แรงจนเข้าใกล้ความสามารถในการหดตัวสูงสุดของกล้ามเนื้อนั้นๆ ตัวอย่างของการออกกำลังกายแบบไม่ใช้ออกซิเจน เช่น การยกน้ำหนักหรือการวิ่งในระยะสั้นแบบเต็มฝีเท้า การออกกำลังกายแบบนี้จะใช้ใยกล้ามเนื้อประเภท type II (หรือ fast-twitch) อาศัยพลังงานจาก ATP หรือกลูโคส แต่ใช้ออกซิเจน ไขมัน และโปรตีนในปริมาณน้อย ผลิตกรดแลกติกออกมาเป็นจำนวนมาก และไม่สามารถออกกำลังกายได้นานเท่าการออกกำลังกายแบบใช้ออกซิเจน
นาบี เกอีตา
นาบี ลาย เกอีตา (Naby Laye Keïta; เกิด 10 กุมภาพันธ์ ค.ศ. 1995) เป็นนักฟุตบอลชาวกินี ปัจจุบันเล่นในตำแหน่งกองกลางให้กับแวร์เดอร์เบรเมิน และทีมชาติกินี
ลิเวอร์พูล
ในวันที่ 28 สิงหาคม ค.ศ. 2017 ลิเวอร์พูลได้มีการตกลงกับ แอร์เบ ไลพ์ซิช เซ็นสัญญาล่วงหน้า เกอีตาจะย้ายร่วมทีมเป็นทางการในวันที่ 1 กรกฎาคม ค.ศ. 2018 ต่อมา ในวันที่ 12 สิงหาคม ค.ศ. 2018 เกอีตาลงเล่นให้กับ ลิเวอร์พูล เป็นนัดแรกในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 4-0
ในวันที่ 5 เมษายน ค.ศ. 2019 เกอีตาทำประตูแรกในสีเสื้อของลิเวอร์พูล ในพรีเมียร์ลีก ฤดูกาล 2018–19 นัดที่ ลิเวอร์พูล เอาชนะ เซาแทมป์ตัน ที่เซนต์แมรีส์สเตเดียม 3-1 ต่อมา ในวันที่ 9 เมษายน ค.ศ. 2019 ยูฟ่าแชมเปียนส์ลีก รอบ 8 ทีมสุดท้าย นัดแรก เกอีตาทำประตูแรกในยูฟ่าแชมเปียนส์ลีก ฤดูกาล 2018–19 นัดที่ ลิเวอร์พูล เปิดสนามแอนฟีลด์เอาชนะ โปร์ตู จากโปรตุเกส 2-0 ต่อมา ในวันที่ 26 เมษายน ค.ศ. 2019 เกอีตาทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ฮัดเดอส์ฟีลด์ทาวน์ 5-0 ต่อมา ในวันที่ 1 พฤษภาคม ค.ศ. 2019 ยูฟ่าแชมเปียนส์ลีก รอบรองชนะเลิศ นัดแรก เกอีตาได้รับบาดเจ็บ ในนัดที่ ลิเวอร์พูล พ่ายแพ้ บาร์เซโลนา 0-3 ส่งผลให้เกอีตาพักยาวตลอดทั้งฤดูกาล
ในวันที่ 7 ธันวาคม ค.ศ. 2019 เกอีตาทำประตูแรกในพรีเมียร์ลีก ฤดูกาล 2019–20 นัดที่ ลิเวอร์พูล เอาชนะ บอร์นมัท ที่วิตาลิตี้ สเตเดียม 3-0 ต่อมา ในวันที่ 10 ธันวาคม ค.ศ. 2019 ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม กลุ่ม E นัดสุดท้าย ลิเวอร์พูล ชนะก็จะเข้ารอบ 16 ทีมสุดท้าย เกอีตาทำประตูแรกในยูฟ่าแชมเปียนส์ลีก ฤดูกาล 2019–20 นัดที่ ลิเวอร์พูล เอาชนะทีมเก่าของเขา เร็ดบุลซัลทซ์บวร์ค จากออสเตรีย 2-0 ช่วยให้ ลิเวอร์พูล ผ่านเข้ารอบ 16 ทีมสุดท้าย ยูฟ่าแชมเปียนส์ลีก ในฐานะแชมป์กลุ่มได้สำเร็จ ต่อมา ในวันที่ 18 ธันวาคม ค.ศ. 2019 ฟุตบอลชิงแชมป์สโมสรโลก 2019 เกอีตาทำประตู ในนัดที่ ลิเวอร์พูล เอาชนะ มอนเตร์เรย์ จากเม็กซิโก 2-1 ช่วยให้ ลิเวอร์พูล ผ่านเข้ารอบชิงชนะเลิศ ฟุตบอลชิงแชมป์สโมสรโลก ได้สำเร็จ ต่อมา ในวันที่ 21 ธันวาคม ค.ศ. 2019 ฟุตบอลชิงแชมป์สโมสรโลก 2019 นัดชิงชนะเลิศ ลิเวอร์พูล เจอกับ ฟลาเม็งกู ตัวแทน คอนเมบอล ในฐานะแชมป์เก่าของ โกปาลิเบร์ตาโดเรส ที่สนามกีฬาแห่งชาติคาลิฟา ในโดฮา, ประเทศกาตาร์ สุดท้าย ลิเวอร์พูล เอาชนะ ฟลาเม็งกู ในช่วงต่อเวลาพิเศษ 1-0 ช่วยให้ ลิเวอร์พูล คว้าแชมป์ฟุตบอลชิงแชมป์สโมสรโลก สมัยแรกได้สำเร็จ
ในวันที่ 22 กรกฎาคม ค.ศ. 2020 เกอีตาทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชลซี 5-3 และฉลองแชมป์พรีเมียร์ลีก ฤดูกาล 2019–20 ที่แอนฟีลด์ส่งท้าย
ในวันที่ 18 กันยายน ค.ศ. 2021 เกอีตาทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เปิดสนามแอนฟีลด์เอาชนะ คริสตัลพาเลซ 3-0 ต่อมา ในวันที่ 19 ตุลาคม ค.ศ. 2021 ยูฟ่าแชมเปียนส์ลีก ฤดูกาล 2021–22 รอบแบ่งกลุ่ม กลุ่ม B เกอีตาทำประตูแรกในยูฟ่าแชมเปียนส์ลีก ฤดูกาล 2021–22 นัดที่ ลิเวอร์พูล เอาชนะ อัตเลติโกเดมาดริด จากสเปน 3-2 ต่อมา ในวันที่ 24 ตุลาคม ค.ศ. 2021 เกอีตาทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ แมนเชสเตอร์ยูไนเต็ด ที่โอลด์แทรฟฟอร์ด 5-0
ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ ในตอนแรก เตียโก อัลกันตารา จะลงเล่นแต่เขาได้รับบาดเจ็บระหว่างก่อนเริ่มเกมทำให้เขาหมดสิทธิ์ลงสนามและให้เกอีตาลงสนามแทน แต่สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ ต่อมา ในวันที่ 30 เมษายน ค.ศ. 2022 เกอีตาทำประตูที่ 3 ในพรีเมียร์ลีก ในนัดที่ ลิเวอร์พูล เอาชนะ นิวคาสเซิลยูไนเต็ด ที่เซนต์เจมส์พาร์ก 1-0
ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ ต่อมา ในวันที่ 22 พฤษภาคม ค.ศ. 2022 พรีเมียร์ลีก นัดปิดฤดูกาล ลิเวอร์พูล เปิดสนามแอนฟีลด์เจอกับ วุลเวอร์แฮมป์ตันวอนเดอเรอส์ เป็นนัดตัดสินแชมป์พรีเมียร์ลีกระหว่าง ลิเวอร์พูล กับ แมนเชสเตอร์ซิตี ในนัดนี้ ลิเวอร์พูล จะต้องชนะ วุลเวอร์แฮมป์ตันวอนเดอเรอส์ และต้องลุ้นให้ แมนเชสเตอร์ซิตี ไม่ชนะ แอสตันวิลลา ด้วย ลิเวอร์พูล ก็จะได้แชมป์พรีเมียร์ลีก โดย ลิเวอร์พูล เอาชนะ วุลเวอร์แฮมป์ตันวอนเดอเรอส์ 3-1 แต่สุดท้าย แมนเชสเตอร์ซิตี เอาชนะ แอสตันวิลลา 3-2 ทำให้ ลิเวอร์พูล พลาดโอกาสคว้าแชมป์พรีเมียร์ลีก อย่างน่าเสียดาย
ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ
สโมสร
เร็ดบุลซัลทซ์บวร์ค
ลิเวอร์พูล
แหล่งข้อมูลอื่น
1995
สามเสน
สามเสน สามารถหมายถึง
หวัง เจียหนาน
หวัง เจียหนาน (27 กรกฎาคม ค.ศ. 1996) เป็นนักกีฬากระโดดไกลชาวจีน สถิติที่ดีที่สุดของเขาคือ 8.25 เมตร
ประวัติ
หวัง เจียหนานเกิดในปี ค.ศ. 1996 ในมณฑลเหลียวหนิง ในช่วงต้นอาชีพของเขา เขาได้เล่นในรายการทศกรีฑาซึ่งคะแนนที่ดีที่สุดคือ 7063 คะแนน ในปี ค.ศ. 2013 เมื่อเขาตอนอายุ 16 ปี เขาได้แชมป์กรีฑาชิงแชมป์เอเชีย 2013 ที่ปูเน ประเทศอินเดีย ด้วยผล 7.95 เมตร หลังจากนั้นเขาได้เข้าร่วมกรีฑาชิงแชมป์โลก 2013 ที่มอสโก ประเทศรัสเซีย ซึ่งเขาไม่สามารถผ่านเข้ารอบสุดท้ายได้ เขาเป็นผู้ชนะเวิลด์แชลเลนจ์ปักกิ่ง 2014 ด้วยสถิติ 8.09 เมตร และได้แชมป์การแข่งขันกรีฑาเยาวชนชิงแชมป์โลก 2014 เมื่อวันที่ 17 พฤษภาคม ค.ศ. 2015 เขาเข้าแข่งขันไดมอนด์ลีก เซี่ยงไฮ้โกลเดนกรังด์ปรีซ์ และเขาได้สร้างสถิติกีฬาเยาวชนเอเชียด้วยสถิติ 8.25 เมตร
สถาบันการเงินเฉพาะกิจของรัฐ
“สถาบันการเงินเฉพาะกิจ” (Specialised Financial Institutions: SFIs) คือ สถาบันการเงินเฉพาะกิจของประเทศไทยเป็นหน่วยงานภายใต้การควบคุมของรัฐซึ่งจัดตั้งขึ้นภายใต้กฎหมายเฉพาะกิจเพื่อดำเนินกิจการตามนโยบายของรัฐบาล จากเดิมสถาบันการเงินเหล่านี้สังกัดกระทรวงการคลัง ต่อมามติ ครม.ได้เห็นชอบให้ ธนาคารแห่งประเทศไทย กำกับและตรวจสอบสถาบันการเงินเฉพาะกิจเหล่านี้ โดยฟิทช์คาดว่าการโอนอำนาจในการกำกับดูแลจะช่วยเพิ่มประสิทธิภาพการควบคุมและความโปร่งใสในการกำกับดูแล สถาบันการเงินเฉพาะกิจมีสัดส่วนเงินฝากรวมที่ 25% ของเงินฝากของระบบและมีสัดส่วนการให้สินเชื่อแก่ภาคครัวเรือนคิดเป็น 29% ของสินเชื่อภาคครัวเรือนทั้งหมดของระบบ
เอเชียนอินดอร์เกมส์
การแข่งขันกีฬาในร่มแห่งเอเชีย หรือ เอเชียนอินดอร์เกมส์ เป็นการแข่งขันกีฬาหลายชนิดในระดับทวีปเอเชีย จัดขึ้นทุกๆ 2 ปี โดยมีการจัดการแข่งขันครั้งแรกในปี ค.ศ. 2005 ที่กรุงเทพมหานคร ประเทศไทย
กีฬามหาวิทยาลัยโลกฤดูหนาว 2019
กีฬามหาวิทยาลัยโลกฤดูหนาว 2019 (2019 Winter Universiade) หรือการแข่งขันกีฬามหาวิทยาลัยโลกฤดูหนาวครั้งที่ 29 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ ครัสโนยาสค์ ประเทศรัสเซีย ระหว่างวันที่ 2 - 12 มีนาคม ค.ศ.2019
แสนมโนรมย์
แสนมโนรมย์ (ក្រុងសែនមនោរម្យ "น่ารื่นรมย์") เป็นเมืองศูนย์กลางของจังหวัดมณฑลคีรี ประเทศกัมพูชา มีประชากรประมาณ 7000 คน ส่วนใหญ่เป็นชาวปะนง เมืองนี้มีนักองค์กรพัฒนาเอกชน นักตัดไม้ และนักท่องเที่ยว เดินทางมาจำนวนมาก จากรายงานของโกลบอลวิตเนส เมืองนี้ประสบปัญหาการตัดไม้ทำลายจากนักตัดไม้ที่ผิดกฎหมาย
เนื่องจากการพัฒนาที่รวดเร็ว โดยเฉพาะในด้านอสังหาริมทรัพย์ ทำให้ค่าครองชีพจาก 150 ดอลลาร์ในปี พ.ศ. 2551 เพิ่มขึ้นถึง 3-4 เท่าในปี พ.ศ. 2553
แม็คเบ็ธ
แม็คเบ็ธ (The Tragedy of Macbeth) เป็นโศกนาฏกรรมยอดเยี่ยมซึ่งเป็นที่รู้จักดีอีกเรื่องหนึ่งของ วิลเลียม เชกสเปียร์ เป็นเรื่องราว ความทะเยอทะยานอันไม่มีที่สิ้นสุดและนำพาชีวิตไปสู่ความหายนะ การแสดงครั้งแรกเชื่อว่าได้จัดขึ้นเมื่อปีค.ส. 1606
เนื้อเรื่อง
เลดี้แม็คเบ็ธรับฟังข่าวดีพร้อมด้วยความคิดทะเยอทะยานอันชั่วร้ายที่พลุ่งพล่านอยู่ในความคิด และตัดสินใจคิดการณ์ใหญ่ที่จะทำให้คำพยากรณ์ข้อต่อไปเป็นจริงโดยเร็วที่สุด ด้วยการฆาตกรรมคิงดันแคน ในคืนนี้
แม็คเบ็ธแม้จะทะเยอทะยาน แต่จิตใจไม่เหี้ยมโหดพอ และตัดสินใจจะเลิกล้มแผนการ แต่เลดี้แม็คเบ็ธผู้มีความชั่วร้ายฝังลึกอยู่ในจิตใจใช้ความเป็นภรรยา พูดจาหว่านล้อมจนกระทั่งแม็คเบ็ธเปลี่ยนใจ คิงดันแคนถูกลอบสังหาร และ ฆาตกรถูกป้ายความผิดแก่ทหารยาม มัลคอล์มและโดนัลเบน ลูกชายทั้งสองของคิงดันแคน กลัวชะตากรรมของตนจะเป็นเช่นเดียวกับพ่อ จึงตัดสินใจหนีไปอังกฤษ และแม็คเบ็ธได้สถาปนาตนเองขึ้นเป็นกษัตริย์แทนคิงดันแคนตามคำทำนาย
คำพยากรณ์เป็นจริงสมประสงค์ แต่สิ่งที่คงอยู่คือ ความรู้สึกผิดบาปที่ตามหลอกหลอนแม็คเบ็ธ แบงโกวผู้ซึ่งมีส่วนร่วมรู้เห็นในคำพยากรณ์อันวิเศษสุด สงสัยในตัวแม็คเบ็ธ และแน่นอนว่าต่างฝ่ายต่างก็รู้กันดี แม็คเบ็ธเองก็หวาดระแวงว่าคำพยากรณ์ต่อไปที่ว่า ลูกหลานของแบงโกวจะได้เป็นกษัตริย์สืบต่อไป และที่สุดเพื่อเป็นการปิดปากแบงโกวด้วย แม็คเบ็ธก็ตัดสินในสังหารแบงโกวและภรรยา แต่ฟรีอองซ์บุตรชายของแบงโกวหนีไปได้
มัลคอล์มและโดนัลเบนที่หนีไปอังกฤษได้สมัครพรรคพวกร่วมกับแมคดัฟฟ์ นักรบผู้กล้าอีกคนหนึ่งของอดีตคิงดันแคนวางแผนจะกลับมายึดราชบัลลังก์คืนจากแม็คเบ็ธซึ่งได้กลายเป็นกษัตริย์ทรราชย์ ในขณะที่แม็คเบ็ธเอง แม้จะสมประสงค์ทุกอย่างและขจัดแบงโกวไปได้ แต่ตราบาปที่ไม่มีใครรู้ก็ไม่สามารถหนีความจริงในใจของแม็คเบ็ธและพระราชินีได้ แม็คเบ็ธมองเห็นวิญญาณของแบงโกวและภูติผีคนอื่น ๆ ตามมาหลอกหลอน ในขณะที่เลดี้แม็คเบ็ธซึ่งดำรงตำแหน่งพระราชินีเริ่มมีอาการสับสนทางความคิด เสียสติ และต้องล้างมืออยู่ตลอดเวลาเพราะคิดว่ามือตัวเองเปื้อนเลือด
ซ้ำร้ายไปกว่านั้น แม่มด 3 พี่น้องปรากฏตัวอีกครั้งพร้อมกับคำทำนายถึงชีวิตอันหายนะของแม็คเบ็ธ โดยบอกว่า ให้ระวังแม็คดัฟฟ์ แต่ก็ได้ให้คำสัญญาว่า มนุษย์ทุกคนที่ออกมาจากครรภ์มารดาจะไม่สามารถทำอันตรายใด ๆ กับแม็คเบ็ธได้ ซึ่งทำให้แม็คเบ็ธค่อยวางใจขึ้น แต่แม็คเบ็ธก็ยังคงต้องต่อสู้กับบรรดาภูติผีปีศาจที่ปรากฏตัวให้เขาเห็นแต่เพียงผู้เดียว
หลังจากนั้น แม็คเบ็ธได้รับข่าวการรบชนะของแม็คดัฟฟ์ที่อังกฤษ เพื่อเป็นการแก้แค้นแม็คเบ็ธส่งคนไปปลิดชีพภรรยาและลูก ๆ ของเขา สถานการณ์การรบยิ่งตึงเครียดขึ้น เมื่อมัลคอล์ม โดนัลเบน และแมคดัฟฟ์ตัดสินใจยกกองทัพมาตีสกอตแลนด์เพื่อชิงราชบัลลังก์คืน พร้อม ๆ กันนั้นเองแม็คเบ็ธก็ได้รับข่าวร้ายว่าพระราชินีได้สิ้นพระชนม์ ชดใช้กรรมที่ได้ก่อ แม็คเบ็ธเผชิญหน้ากับแมคดัฟฟ์ในสนามรบอย่างประหวั่นพรั่นพรึง ด้วยคิดถึงคำทำนายที่แม่มด 3 พี่น้องบอกให้หลีกเลี่ยงการพบกับแมคดัฟฟ์ แต่แม็คเบ็ธก็ยังลำพองใจว่า มนุษย์ที่เกิดจากครรภ์มารดาโดยธรรมชาติ (คลอดออกมาจากช่องคลอดโดยปกติทารกทั่วไป) จะทำอันตรายตนไม่ได้ แต่แล้วแมคเบ็ธก็ได้รู้สิ่งที่คาดไม่ถึง เมื่อแมคดัฟฟ์บอกว่า เขา..ไม่ได้เกิดมาจากครรภ์มารดาโดยวิธิปกติธรรมชาติทั่วไป แต่ทว่าถูกผ่าออกมาจากช่องท้อง ก่อนจะถึงเวลาถือกำเนิด การต่อสู้เป็นไปอย่างสิ้นหวังและที่สุดแม็คเบ็ธก็ถูกเด็ดชีพ ชดใช้ความทะเยอทะยานอันนำมาสู่ความหายนะของชีวิตผู้คนจำนวนมาก
วัน-ทู-โก
บริษัทสายการบิน วัน ทู โก จำกัด (One Two Go Airlines Co. Ltd) มักเรียกเป็น วัน-ทู-โก แอร์ไลน์ เป็นสายการบินราคาประหยัดที่มีฐานในดอนเมือง, กรุงเทพ, ประเทศไทย ซึ่งมีฐานหลักในท่าอากาศยานนานาชาติดอนเมือง กรุงเทพมหานคร ถือครองและบริหารโดยโอเรียนท์ ไทย แอร์ไลน์ วัน-ทู-โกเลิกกิจการในเดือนกรกฎาคม พ.ศ. 2553 โดยเปลี่ยนชื่อเป็นโอเรียนท์ ไทย แอร์ไลน์ ในวันที่ 9 ตุลาคม พ.ศ. 2561 โอเรียนท์ ไทย แอร์ไลน์หยุดบริการทั้งหมด
ฝูงบิน
ฝูงบินวัน-ทู-โกมีอากาศยานดังนี้:
ยุทธการที่โลเสีย
ยุทธการที่โลเสีย ในปี ค.ศ. 213 เป็นส่วนหนึ่งของการก่อกบฏที่นำโดยเอียวหูต่อต้านขุนศึกม้าเฉียวในช่วงปลายยุคราชวงศ์ฮั่นตะวันออก การก่อกบฏเริ่มต้นโดยฝ่ายที่ไม่พอใจการอยู่ใต้การเข้าปกครองใหม่ของม้าเฉียว ผู้ซึ่งใช้กำลังยึดอำนาจปกครองมณฑลเลียงจิ๋ว (เหลียงโจว) จากอุยของ  (韋康 เหวย คัง) ในการล้อมกิจิ๋ว (冀城 จี้เฉิง)
ภูมิหลัง
เอียวหูต้องการก่อกบฏต่อม้าเฉียวเพื่อแก้แค้นให้อุยของนายเก่า เอียวหูได้รับการสนุนจากสหายสองคนคือ เตียวเหง (趙衢 เจ้า ฉฺวี) และเลงควัน (梁寬 เหลียง ควัน) วันหนึ่งเอียวหูเข้าพบม้าเฉียวแจ้งว่าภรรยาของตนเสียชีวิตจึงขออนุญาตไปทำพิธีศพเป็นเวลา 2 เดือน ระหว่างทางเอียวหูไปเยี่ยมเกียงขิม (姜叙 เจียง ซฺวี่) ผู้เป็นลูกพี่ลูกน้องเพื่อขอความช่วยเหลือและตัดสินใจดำเนินการก่อกบฏพร้อมกับผู้ช่วยสองคนคือเตียวกั๋ง (趙昂 เจ้า อ๋าง) และอิ่น เฟิ่ง (尹奉)
ยุทธการ
เตียวเหงให้คำแนะนำลวงแก่ม้าเฉียวให้นำกำลังเข้าโจมตีเกียงขิม, เอียวหู, เตียวกั๋ง, หวัง อี้ (王異) และอิ่น เฟิ่งทันที ส่วนตนจะอยู่รักษากิจิ๋ว (จี้เฉิง) ขณะม้าเฉียวไม่อยู่ หลังจากม้าเฉียวนำกองกำลังออกไปพร้อมม้าต้ายและบังเต๊กเพื่อปราบกบฏ เตียวเหงและเลงควันก็เข้าจับกุมและสังหารครอบครัวของม้าเฉียว ในขณะเดียวกัน ม้าเฉียว ม้าต้าย และบ้งเต๊กยกกำลังไปรบกับเอียวหูและเกียงขิมที่โลเสีย (鹵城 หลู่เฉิง) ในช่วงแรกของการรบ ฝ่ายกบฏมีทีท่าเสียเปรียบจึงถอยทัพ ม้าเฉียวจึงไล่ตามมา ฝ่ายกบฏถอยต่อไปจนกระทั่งกองกำลังที่สองที่นำโดยเตียวกั๋งและอิ่น เฟิ่งยกมาถึง จากนั้นกองกำลังของแฮหัวเอี๋ยนที่โจโฉส่งมาก็ยกมาถึง ม้าเฉียวไม่สามารถต้านทานการโจมตีจากสามด้านได้จึงล่าถอย
หนีจากกิจิ๋ว
ม้าเฉียวถอยกลับไปที่กิจิ๋ว (จี้เฉิง) และร้องเรียกให้เปิดประตู แต่มีเกาทัณฑ์ยิงออกมาเป็นการตอบโต้ เตียวเหงและเลงควันปรากฏตัวที่กำแพงและโยนศพภรรยาของม้าเฉียวลงไป ม้าเฉียวโกรธมากจนเกือบตกจากหลังม้า ในที่สุดม้าเฉียวจึงยกกำลังไปที่โลเสีย ทหารผู้รักษาโลเสียในยามกลางคืนคิดว่าพวกม้าเฉียวเป็นทหารฝ่ายตนที่กลับมาจึงเปิดประตูรับ ทันทีที่พวกม้าเฉียวเข้ามาในโลเสียก็เริ่มสังหารทุกคน รวมไปถึงมารดาและบุตรชายของเกียงขิม
วันถัดมา แฮหัวเอี๋ยนยกกำลังมาถึง ม้าเฉียวจึงล่าถอยไปทางตะวันตก และพบเข้ากับเอียวหูในอีก 7 ลี้ต่อมา ม้าเฉียวจับทวนแล้วพุ่งเข้าหาเอียวหูด้วยความโกรธ แทงเอียวหูได้รับบาดเจ็บห้าแผล แต่เอียวหูเอาตัวรอดมาได้ จากนั้นม้าเฉียวจึงหนีต่อไปพร้อมกับม้าต้ายและบังเต๊ก ไปพึ่งพิงขุนศึกเตียวฬ่อแห่งฮันต๋ง (ฮั่นจง)
ผลสืบเนื่อง
ม้าเฉียวลี้ภัยไปเข้าด้วยเตียวฬ่อแต่ก็ยังรู้สึกพอใจในตัวเตียวฬ่อ ต่อมาม้าเฉียวและม้าต้ายจึงไปเข้าร่วมกับขุนศึกเล่าปี่ ส่วนบังเต๊กเข้ารับใช้โจโฉหลังจากที่เตียวฬ่อสวามิภักดิ์ต่อโจโฉมอบเมืองฮันต๋ง
เจริญเมือง
เจริญเมือง อาจหมายถึง
วัดบ้านไร่ (อำเภอด่านขุนทด)
วัดบ้านไร่ (วัดหลวงพ่อคูณ) ตั้งอยู่ใน ตำบลกุดพิมาน อำเภอด่านขุนทด จังหวัดนครราชสีมา มีชื่อเสียงเนื่องจากพระเทพวิทยาคม (คูณ ปริสุทฺโธ) พระเกจิชื่อดัง เป็นที่เคารพศรัทธาของคนทั้งประเทศ ท่านเคยเป็นเจ้าอาวาสวัดบ้านไร่ ปัจจุบัน พระภาวนาประชานาถ (นุช รตนวิชโย) เป็นรักษาการเจ้าอาวาส จึงทำให้วัดแห่งนี้เป็นที่รู้จักของคนทั่วไปด้วย หลวงพ่อคูณเป็นพระชาวบ้านที่เข้าถึงมวลชนทุกระดับชั้น ตั้งแต่เจ้าฟ้าเจ้าแผ่นดิน นักการเมืองไปจนถึงชาวบ้าน ด้วยท่านมีเมตตามหานิยม มีวิธีการสั่งสอนที่ตรงไปตรงมาง่ายแก่การเข้าใจ
ปัจจุบัน หอเทพวิทยาคม เฉลิมพระเกียรติ ๘๔ พรรษา (อาคารปริสุทธปัญญา) ซึ่งเพิ่งสร้างเสร็จในปี 2554 ได้กลายจุดเด่นสำคัญของวัดบ้านไร่ ลักษณะเป็นอาคารประติมากรรมช้าง ตั้งอยู่บนพื้นที่บึงน้ำขนาด 30 ไร่ เป็นอาคารสูง 4 ชั้น รวมชั้นใต้ดิน (ชั้นบาดาล) 1 ชั้น โดยชั้นดาดฟ้าของอาคารเป็นรูปปั้นหลวงพ่อคูณและสมเด็จพระสัมมาสัมพุทธเจ้า มีความสูงรวมแล้ว 42 เมตร อาคารตั้งอยู่บนลานทรงกลมมีขนาดเส้นผ่านศูนย์กลางประมาณ 65 เมตร ทำให้หอเทพวิทยาคม กลายเป็นพุทธสถานในนิกายเถรวาทที่มีขนาดใหญ่ที่สุดในประเทศไทย
ประวัติ
วัดบ้านไร่เดิมเป็นสำนักสงฆ์ที่มีมาตั้งแต่ปีพ.ศ. 2436 ในช่วงรัชกาลที่ 5 โดยมีพระอาจารย์เชื่อม วิรโช เป็นเจ้าอาวาสรูปแรกได้มีการก่อสร้างศาสนอาคารต่างๆ ขึ้น โดยเฉพาะช่วงที่หลวงพ่อคูณ ปริสุทโธ เป็นเจ้าอาวาสได้มีการพัฒนาวัดมากที่สุด ด้วยมีผู้ศรัทธาจากทั่วประเทศได้ร่วมถวายวัตถุปัจจัยเป็นเงินมหาศาล หลวงพ่อคูณได้ก่อตั้งเป็นมูลนิธิหลวงพ่อคูณ ปริสุทโธ เพื่อกิจกรรมสาธารณประโยชน์ต่างๆ เช่น การบูรณะวัด การสร้างโรงเรียน โรงพยาบาล เป็นต้น
พิพิธภัณฑ์หลวงพ่อคูณ ปริสุทฺโธ
พิพิธภัณฑ์หลวงพ่อคูณ ปริสุทฺโธ เป็นพิพิธภัณฑ์ตั้งอยู่ภายในบริเวณวัดบ้านไร่ โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเป็นองค์ประธานเปิดพิพิธภัณฑ์หลวงพ่อคูณ ปริสุทฺโธ เมื่อวันพุธที่ 14 ตุลาคม 2552
พื้นที่จัดแสดง
พิพิธภัณฑ์หลวงพ่อคูณ ปริสุทฺโธ แบ่งพื้นที่เป็น 2 ชั้น 11 โซน
ทรายขาว
ทรายขาว อาจหมายถึง
สตาร์ วอร์ส ไตรภาคต่อ
สตาร์ วอร์ส ไตรภาคต่อ (Star Wars sequel trilogy) เป็นภาพยนตร์ไตรภาคชุดที่สามของแฟรนไชส์ สตาร์ วอร์ส มหากาพย์บันเทิงคดีอวกาศซึ่งสร้างโดย จอร์จ ลูคัส ภาพยนตร์สร้างโดยลูคัสฟิล์มและจัดจำหน่ายโดยวอลต์ดิสนีย์สตูดิโอส์โมชันพิกเชอส์ ประกอบด้วย สตาร์ วอร์ส: อุบัติการณ์แห่งพลัง (2015), สตาร์ วอร์ส: ปัจฉิมบทแห่งเจได (2017) และ สตาร์ วอร์ส: กำเนิดใหม่สกายวอล์คเกอร์ (2019) ดำเนินเรื่องหลัง ไตรภาคต้น (เอพพิโซด 1–3; 1999–2005) และ ไตรภาคเดิม (เอพพิโซด 4–6; 1977–1983) ลูคัสมีแผนของไตรภาคต่อเมื่อช่วงต้นปี ค.ศ. 1976 แต่ก็ยกเลิกมันในปี ค.ศ. 1981 และสร้างแค่หกตอนแรกเท่านั้น เดอะวอลต์ดิสนีย์คอมพานี ซื้อลูคัสฟิล์มเมื่อปลายปี ค.ศ. 2012 และประกาศแผนที่จะสร้างภาพยนตร์ภาคต่อ ถึงแม้แผนไตรภาคต่อของลูคัสส่วนใหญ่จะไม่ถูกนำมาใช้ ภาพยนตร์ไตรภาคชุดนี้เป็นไตรภาคสุดท้ายใน 'มหากาพย์สกายวอร์คเกอร์'
ภาพยนตร์เรื่องแรก สตาร์ วอร์ส: อุบัติการณ์แห่งพลัง ฉายเมื่อวันที่ 18 ธันวาคม ค.ศ. 2015 กำกับโดย เจ.เจ. แอบรัมส์ และเขาก็เขียนบทร่วมกับลอว์เรนซ์ แคสแดนและไมเคิล อารดต์ แฮร์ริสัน ฟอร์ด, มาร์ค ฮามิลล์, แคร์รี ฟิชเชอร์ และนักแสดงคนอื่น ๆ กลับมารับบทเดิมจากในไตรภาคเดิมและนักแสดงนำร่วม ประกอบด้วย เดซี ริดลีย์, จอห์น โบเยกา, แอดัม ไดร์เวอร์และออสการ์ ไอแซ็ก ภาพยนตร์เรื่องที่สอง สตาร์ วอร์ส: ปัจฉิมบทแห่งเจได ฉายเมื่อวันที่ 15 ธันวาคม ค.ศ. 2017 กำกับและเขียนบทโดย ไรอัน จอห์นสัน นักแสดงส่วนใหญ่กลับมารับบทเดิมและภาพยนตร์เรื่องสุดท้าย สตาร์ วอร์ส: กำเนิดใหม่สกายวอล์คเกอร์ ฉายเมื่อวันที่ 20 ธันวาคม ค.ศ. 2019 กำกับโดยแอบรัมส์และเขาก็เขียนบทร่วมกับคริส เทอร์ริโอ
ภาพยนตร์ในไตรภาคนี้เล่าเรื่องของ เรย์ เด็กกำพร้าอายุ 19 ปี ซึ่งได้เข้าร่วม ขบวนการฝ่ายต่อต้าน ต่อสู้กับ ปฐมภาคี ที่ผงาดขึ้นมาหลังจาก จักรวรรดิกาแลกติก ล่มสลาย เรน์เรียนรู้วิธีแห่งพลัง จากลุค สกายวอล์คเกอร์และเลอา ออกานา และเผชิญหน้ากับ ไคโล เร็น—ลูกชายของเลอากับฮาน โซโล หลานชายของลุคและอนาคิน สกายวอล์คเกอร์—ผู้เข้าสู่ด้านมืดของพลัง ภาพยนตร์สองเรื่องแรกได้รับคำวิจารณ์ในเชิงบวก ขณะที่ภาพยนตร์เรื่องที่สามได้รับคำวิจารณ์ที่หลากหลาย ไตรภาคนี้ทำเงินมากกว่า 4.4 พันล้านดอลลาร์สหรัฐทั่วโลก โดยที่ภาพยนตร์ทุกเรื่องทำเงินมากกว่าหนึ่งพันล้านดอลลาร์สหรัฐทั่วโลก
การพัฒนาในช่วงต้น
จอร์จ ลูคัส ผู้สร้าง สตาร์ วอร์ส บอกกับ มาร์ค ฮามิลล์ ผู้แสดงเป็น ลุค สกายวอล์คเกอร์ เมื่อปี ค.ศ. 1976 ว่าเขาวางแผนให้ สตาร์ วอร์ส มีไตรภาคสามชุด ลูคัสเสนอให้ฮามิลล์น่าจะเป็นนักแสดงรับเชิญใน เอพพิโซด 9 ซึ่งเขาจินตนาการว่าจะถ่ายทำช่วงปี ค.ศ. 2011 เนื้อหาในนิตยสาร ไทม์ เมื่อเดือนมีนาคม ค.ศ. 1978 อ้างคำพูดของลูคัสว่าจะมีภาพยนตร์ สตาร์ วอร์ส สิบเรื่องหลัง จักรวรรดิเอมไพร์โต้กลับ แกรี เคิร์ทซ์ ยังรับรู้ถึงองค์ประกอบเนื้อเรื่องที่นำเสนอสำหรับ เอพพิโซด 7 ถึง เอพพิโซด 9 ก่อนปี ค.ศ. 1980 ในปี ค.ศ. 1980 ช่วงที่ จักรวรรดิเอมไพร์โต้กลับ กำลังฉาย ลูคัสกล่าวว่ามีภาพยนตร์ สตาร์ วอร์ส อีกเจ็ดเรื่องที่เขาอยากจะสร้าง เขากล่าวว่าเขามี เค้าโครงสิบสองหน้า สำหรับภาพยนตร์เหล่านั้น ในบทสัมภาษณ์กับ จิม สะเตอเรนโก ในนิตยสาร พรีวู ตีพิมพ์เมื่อปลายปี ค.ศ. 1980 ลูคัสอธิบายถึงขอบเขตที่กว้างขวางของ สตาร์ วอร์ส ซึ่งมาจากบทภาพยนตร์ที่ยาวเกินไป: "ดังนั้น, ผมจึงนำบทภาพยนตร์มาแบ่งเป็นสามเรื่อง, และเขียนเรื่องแรกใหม่ ... จากนั้น, ผมก็มีภาพยนตร์อีกสองเรื่อง, แบ่งแต่ละเรื่องออกเป็นสามส่วนหลัก ๆ, กลายเป็นสองไตรภาค เมื่อสงบลง, ผมพูด, 'มันยอดเยี่ยมมาก ผมจะทำอีกไตรภาคที่ดำเนินเรื่องหลังจากนี้' ผมมีภาพยนตร์เก้าเรื่องรวมกันเป็นไตรภาคชุดและอีกสองสามเรื่องที่แปลก ๆ ... มันเป็นมหากาพย์เก้าตอนซึ่งมีตอนเริ่มต้น, ตอนกลางและตอนจบ มันดำเนินเรื่องใช้ระยะเวลาประมาณห้าสิบหรือหกสิบปีด้วยระยะห่างระหว่างไตรภาคยี่สิบปี แต่ละไตรภาคใช้เวลาประมาณหกหรือเจ็ดปี"
ในบทสัมภาษณ์นี้ ลูคัสยังกล่าวอีกว่าเขามี "ชื่อเรื่องและเค้าโครงจำนวนสิบหน้าของแต่ละเรื่อง" ของภาพยนตร์เก้าตอน ในบทสัมภาษณ์กับ แกรี เคิร์ทซ์ ในนิตยสารเล่มเดียวกัน เคิร์ทซ์กล่าวว่า: "ไม่ว่าภาพยนตร์ทั้งหมดเก้าเรื่องหรือสิบสองเรื่องที่จะได้สร้างขึ้นมา จริง ๆ แล้วมันขึ้นอยู่กับความรู้สึกของจอร์จเมื่อเวลาผ่านไป ภาพยนตร์ชุดอาจเกิดขึ้นตามที่เขาวางแผนไว้ในตอนแรกหรืออาจเปลี่ยนแปลงโดยสิ้นเชิง เมื่อภาพยนตร์ถูกสร้างขึ้น, เรื่องราวแต่ละเรื่องก็มีการพัฒนา เมื่อเสร็จแล้ว, ผมคิดว่าทิศทางของมหากาพย์อาจเปลี่ยนไปเล็กน้อย"
เมื่อ เอพพิโซด 5: จักรวรรดิเอมไพร์โต้กลับ ฉายในปี ค.ศ. 1980 ลูคัสได้เขียนโครงเรื่องสำหรับภาพยนตร์ สตาร์ วอร์ส ทั้งหมดเก้าตอนเอาไว้แล้ว นักเขียน เดล พอลล็อก เปิดเผยในบทสัมภาษณ์เมื่อปี ค.ศ. 2012 ซึ่งเป็นส่วนหนึ่งในงานวิจัยชีวประวัติของจอร์จ ลูคัสช่วงทศวรรษ 1980 ของเขาว่า ลูคัสอนุญาตให้พอลล็อกอ่านโครงเรื่องเหล่านั้น แม้ว่าจะมีเงื่อนไขที่ต้องลงนามในข้อตกลงการรักษาความลับ แผนที่พอลล็อกเห็น อย่างไรก็ตาม ถูกเปลี่ยนไปอย่างมากหลัง จักรวรรดิเอมไพร์โต้กลับ ฉาย เพราะลูคัสตัดสินใจจะสร้าง สตาร์ วอร์ส แค่ไตรภาคเดียว ทำให้ลูคัสต้องแก้ไขโครงเรื่องใหม่และรวมเอาโครงเรื่องจำนวนมากจากไตรภาคต่อที่เขาไม่ได้ใช้ เข้าไปใน การกลับมาของเจได แกรี เคิร์ทซ์ ผู้อำนวยการสร้างของภาพยนตร์สองเรื่องแรก ให้รายละเอียดขององค์ประกอบเหล่านี้ แต่ก็ไม่ได้บอกว่าความคิดที่ไม่ได้ใช้เหล่านี้อาจจะมีการนำไปใช้ในภาคต่อในอนาคต เคิร์ทซ์กล่าวว่าองค์ประกอบในไตรภาคต่อที่ไม่ได้ใช้ ซึ่งนำไปใช้ใน การกลับมาของเจได ประกอบด้วย:
ในปี ค.ศ. 2012 พอลล็อกกล่าวถึง โครงร่างของไตรภาคต่อในทศวรรษ 1980 และองค์ประกอบที่ยังหลงเหลืออยู่ที่สามารถนำไปใช้หลัง การกลับมาของเจได ว่า:
นอกเหนือจากคำอธิบายที่คลุมเครือของพอลล็อกแล้ว ยังไม่ข้อมูลอย่างเป็นทางการเกี่ยวกับโครงร่างของไตรภาคต่อในทศวรรษ 1980 เผยแพร่ออกมา พอลล็อกแสดงความคิดเห็นเกี่ยวกับการประกาศของลูคัสที่ขายลูคัสฟิล์มให้กับดีสนีย์ในปี ค.ศ. 2012 และการประกาศอย่างเป็นทางการของไตรภาคต่อว่า ดีสนีย์อาจจะใช้โครงร่างของลูคัสจากปี ค.ศ. 1980 มาเป็นรากฐานของไตรภาคต่อ กล่าวว่า "มันอยู่ส่วนหนึ่งที่ดิสนีย์ซื้อ"
ช่วงการยกเลิก
หลังการฉายของ การกลับมาของเจได ในปี ค.ศ. 1983 ลูคัสได้ให้คำใบ้มากมายเกี่ยวองค์ประกอบเนื้อเรื่องจากโครงร่างไตรภาคต่อที่ไม่ได้ใช้จากทศวรรษ 1980 ของเขา หรือจะเกิดอะไรขึ้นถ้าเขาจะสร้างไตรภาคต่อ ขณะที่หลายแนวคิดดูเหมือนจะถูกนำมาใช้ แต่แนวคิดสองข้อนี้ที่ไม่ได้ถูกนำมาใช้อย่างเห็นได้ชัดในไตรภาคต่อของดิสนีย์ ซึ่งเข้าสู่การพัฒนาในช่วงต้นทศวรรษ 2010:
แนวคิดของลูคัสบางส่วนหรือทั้งหมดที่ยังอยู่ในไตรภาคต่อของดิสนีย์ ประกอบด้วย:
ภาพยนตร์
ภาพยนตร์ในสองไตรภาคก่อนหน้านี้ ฉายห่างกันสามปีและฉายก่อนวันแห่งการลำรึกถึง แต่ภาพยนตร์ในไตรภาคต่อนั้นฉายห่างกันสองปีและฉายในช่วงเดือนธันวาคม สตาร์ วอร์ส: อุบัติการณ์แห่งพลัง ฉายเมื่อวันที่ 18 ธันวาคม ค.ศ. 2015 แนะนำตัวละคร เรย์ เด็กกำพร้าอายุ 19 ปี ซึ่งเข้าไปเกี่ยวพันในความขัดแย้งระหว่าง ขบวนการฝ่ายต่อต้าน กับ ปฐมภาคี กองกำลังทหารที่โหดเหี้ยมบัญชาการโดย ไคโล เร็น—ลูกชายของเลอา ออกานากับฮาน โซโล สตาร์ วอร์ส: ปัจฉิมบทแห่งเจได ฉายเมื่อวันที่ 15 ธันวาคม ค.ศ. 2017 เรย์ได้รับฝึกสอนจากลุค สกายวอล์คเกอร์ เจไดคนสุดท้าย และเผชิญหน้ากับเร็นกับปฐมภาคีอีกครั้ง สตาร์ วอร์ส: กำเนิดใหม่สกายวอล์คเกอร์ ฉายเมื่อวันที่ 20 ธันวาคม ค.ศ. 2019 บทสรุปของความขัดแย้งระหว่างเจไดและซิธที่มาอย่างยาวนาน เมื่อเรย์เผชิญหน้ากับจักรพรรดิพัลพาทีนที่ฟื้นคืนชีพ
การวางจำหน่าย
อุบัติการณ์แห่งพลัง, ปัจฉิมบทแห่งเจได และ กำเนิดใหม่สกายวอล์คเกอร์ เปิดให้ชมผ่านบริการสตรีมมิง ดีสนีย์+ เมื่อวันที่ 12 พฤศจิกายน ค.ศ. 2019, 26 ธันวาคม ค.ศ. 2019 และ 4 พฤษภาคม ค.ศ. 2020 ตามลำดับ
อ้างอิง
เชิงอรรถ
อ้างอิง
กลุ่มผู้ก่อความไม่สงบทางภาคใต้
กลุ่มผู้ก่อความไม่สงบทางภาคใต้ เป็นกลุ่มบุคคลหรือขบวนการต่างๆที่ดำเนินการต่อต้านอำนาจรัฐในเขตภาคใต้ของประเทศไทย ตั้งแต่อดีตถึงปัจจุบันกลุ่มผู้ก่อความไม่สงบมีหลายกลุ่มได้แก่
3,3-ไดเอททิล-2-ไพโรลิดิโนน
3,3-ไดเอททิล-2-ไพโรลิดิโนน (3,3-Diethyl-2-pyrrolidinone) ตัวย่อ DEABL เป็นยากันชักที่เกี่ยวข้องมากที่สุดอย่างใกล้ชิดกับ Pyrithyldione และ Gabapentin ถูกพบเพื่อขยายอายุการใช้งานในหนอนนีมาโทดา
รถจักรดีเซล
รถจักรดีเซล (Diesel locomotive) สามารถหมายถึง
รถจักรดีเซลที่เข้ามาใช้งานในประเทศไทย
1).รถจักรดีเซลการกล -เอส,แอล,เอ็ม วินเตอร์เธอร์ (เลิกใช้งานแล้ว) 2).รถจักรดีเซลไฟฟ้า -ดาเวนพอตส์ -ฟริตส์ -ฮิตาชิ -GEK -GEA -ALS -AHK -ALD -ADD
3).รถจักรดีเซลไฮดรอลิก -เฮนเซล  -กรุ๊ป
ทรานสไก
ทรานสไก เป็นจุดเปลี่ยนที่สำคัญอย่างหนึ่งในประวัติศาสตร์ของแอฟริกาใต้ในเรื่องของการแบ่งแยกสีผิวและชนชั้นเพราะทรานสไกเป็นประเทศแรกสุดใน 4 ประเทศ ที่แยกตัวเป็นอิสระจากแอฟริกาใต้ก่อนที่จะกลับมารวมกันอีกครั้งในปี พ.ศ. 2537 และเป็นส่วนหนึ่งของจังหวัดอีสเทิร์นเคปในปัจจุบัน
ตับเต่า
ตับเต่า สามารถหมายถึง
งิ้ว (แก้ความกำกวม)
งิ้ว อาจหมายถึง
สุริยุปราคา 20 เมษายน พ.ศ. 2566
สุริยุปราคาผสมจะเกิดขึ้นในวันที่ 20 เมษายน พ.ศ. 2566 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาครั้งนี้เป็นอุปราคาผสม ด้วยการแบ่งส่วนของเส้นทางช่วงดวงอาทิตย์ขึ้นและดวงอาทิตย์ตกเป็นอุปราคาวงแหวน
ภาพ
<BR>ภาพเคลื่อนไหวแนวเส้นทาง
งิ้วราย
งิ้วราย อาจหมายถึง
อัน จื้อเจี๋ย
อัน จื้อเจี๋ย (Andy On, Andy On Chi Kit; จีนตัวเต็ม: 安志傑; จีนตัวย่อ: 安志杰; พินอิน: Ān Zhìjié) นักแสดงแอ๊คชั่นฮ่องกง สัญชาติอเมริกัน
อัน จื้อเจี๋ย เกิดเมื่อวันที่ 11 พฤษภาคม ค.ศ. 1976 ที่เมืองพรอวิเดนซ์ รัฐโรดไอแลนด์ สหรัฐอเมริกา จบประถมศึกษาตอนปลาย มีชื่อเสียงขึ้นมาจากการรับบทพระเอกในเรื่อง Black Mask 2: City of Masks ในปี ค.ศ. 2002 จากการกำกับของฉีเคอะ ซึ่งบทนี้ในภาคแรกเคยรับบทโดย หลี่ เหลียนเจี๋ย
ต่อจากนั้นจึงได้แสดงในหลายต่อหลายเรื่อง โดยมากเป็นตัวประกอบหรือตัวร้าย เช่น New Police Story ในปี ค.ศ. 2004 คู่กับเฉินหลง โดยไปฝึกกังฟูที่วัดเส้าหลิน รวมถึงศิลปะการต่อสู้อย่างอื่นด้วย เช่น มวยไทย จากบิลลี่ โจว อดีตแชมป์คิกบ็อกซิ่ง
ในช่วง 4-5 ปีที่ผ่านมา อัน จื้อเจี๋ย มีผลงานหลายต่อหลายเรื่อง อาทิ Three Kingdoms: Resurrection of the Dragon ในปี ค.ศ. 2008 ในบท เตงจี๋, True Legend ในปี ค.ศ. 2010 ในบท หยวนลี่, ในปี ค.ศ. 2011 ทั้งเรื่อง The Lost Bladesman ในบท ขงสิ้ว, White Vengeance ในบท หานซิน และ The Viral Factor ในปี ค.ศ. 2012 ในบท ฌอน เป็นต้น
ชีวิตส่วนตัว คบหากับ เซียะ ถิงถิง นางแบบและนักแสดงสาว น้องสาวของเซียะ ถิงฟง และบุตรสาวของอดีตนักแสดงเซียะ เสียน โดยมีแผนจะแต่งงานกันในเร็ว ๆ นี้
แหล่งข้อมูลอื่น
เว็บไซต์ส่วนตัว
กีฬามหาวิทยาลัยโลกฤดูหนาว 2021
กีฬามหาวิทยาลัยโลกฤดูหนาว 2021 (2021 Winter Universiade) หรือการแข่งขันกีฬามหาวิทยาลัยโลกฤดูหนาวครั้งที่ 30 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ ลูเซิร์น ประเทศสวิตเซอร์แลนด์ ระหว่างวันที่ 21 - 31 มกราคม ค.ศ.2021
กรันตูริสโม 7
กรันตูริสโม 7 (Gran Turismo 7) เป็นวิดีโอเกมแนวจำลองการแข่งรถ พัฒนาโดยโพลีโฟนีดิจิตัลและจัดจำหน่ายโดยโซนีอินเตอร์แอ็กทีฟเอนเตอร์เทนเมนต์ ตัวเกมเป็นเกมภาคหลักลำดับที่ 8 ในชุดเกม กรันตูริสโม ตัวเกมได้รับการประกาศเปิดตัวในวันที่ 11 มิถุนายน ค.ศ. 2020 ที่งานเปิดตัวคอนโซลเพลย์สเตชัน 5 และวางจำหน่ายในวันที่ 4 มีนาคม ค.ศ. 2022 สำหรับเพลย์สเตชัน 4 และ เพลย์สเตชัน 5 ทำให้เป็นเกมมัลติคอนโซลภาคแรกในชุดเกมนี้
กรันตูริสโม 7 ได้รับกระแสวิจารณ์เชิงบวกจากนักวิจารณ์ โดยได้รับคำชมจากกราฟิกและรูปแบบการเล่น หลังจากวางจำหน่ายได้ไม่นาน ตัวเกมก็ถูกผู้เล่นถล่มรีวิวในเว็บไซต์เมทาคริติก เนื่องจากการใช้ไมโครทรานส์แอคชั่นและการฟาร์มที่มากเกินไป
การพัฒนาและวางจำหน่าย
ในการสัมภาษณ์ในเดือนกรกฎาคม 2019 กับจีทีแพลเน็ตซึ่งเป็นเว็บไซต์สำหรับแฟนเกมโดยเฉพาะสำหรับชุดเกม กรันตูริสโม คาซูโนริ ยามาอูจิระบุว่าเกม กรันตูริสโม เกมถัดไปกำลังอยู่ในระหว่างการพัฒนา" ยามาอูจิยืนยันว่าจะมีการมุ่งเน้นไปที่การปรับแต่งประสบการณ์จีทีแบบคลาสสิก โดยเสริมว่า "ผมคิดว่าเกมต่อไปที่เราจะสร้างจะเป็นการผสมผสานระหว่างอดีต ปัจจุบัน และอนาคต ซึ่งเป็นรูปแบบที่สมบูรณ์ของ กรันตูริสโม"
กรันตูริสโม 7 ได้รับการเปิดเผยในงานเปิดตัวคอนโซลเพลย์สเตชัน 5 ของโซนี่ในวันที่ 11 มิถุนายน ค.ศ. 2020 ตัวเกมได้รับการพัฒนาโดยโพลีโฟนีดิจิตัลและจัดจำหน่ายโดยโซนีอินเตอร์แอ็กทีฟเอนเตอร์เทนเมนต์สำหรับเพลย์สเตชัน 4 และ เพลย์สเตชัน 5 ตัวเกมมีกำหนดวางจำหน่ายครั้งแรกใน ค.ศ. 2021  ต่อมาถูกเลื่อนออกไปเป็น ค.ศ. 2022 เนื่องจากผลกระทบของการระบาดใหญ่ของโควิด-19 ในอุตสาหกรรมวิดีโอเกมที่ส่งผลต่อการพัฒนาเกม ตัวเกมวางจำหน่ายในวันที่ 4 มีนาคม ค.ศ. 2022 สำหรับเพลย์สเตชัน 4 และ เพลย์สเตชัน 5
ในวันที่เกมวางจำหน่าย กรันตูริสโม 7 ถูกถอดออกจากการขายในรัสเซีย แม้ว่าโซนีจะยังไม่ได้ตัดสินใจอย่างเป็นทางการในเวลานั้นก็ตาม ในวันที่ 9 มีนาคม ค.ศ. 2022 สี่วันหลังจากวางจำหน่าย เพลย์สเตชันได้ประกาศว่าจะหยุดการขายเกมรวมถึงเกม กรันตูริสโม 7 ในรัสเซียเพื่อตอบโต้การรุกรานยูเครนของรัสเซีย
เขตนิชิ
เขตนิชิ มีความหมายว่า เขตตะวันตก เป็นเขตการปกครองระดับเขต มีอยู่ในหลายเมืองใหญ่ของประเทศญี่ปุ่น ได้แก่
ดูเพิ่ม
ชื่อเขตอื่น ๆ ในเมืองใหญ่ของประเทศญี่ปุ่นที่ตั้งตามตำแหน่งที่ตั้ง
บลัดดีแมรี
บลัดดีแมรี หรือ บลัดดี (Bloody Mary) เป็นเครื่องดื่มที่ถูกสร้างสรรค์ขึ้นโดย Pete Petiot ในปี พ.ศ. 2464 ขณะที่ทำงานเป็นบาร์เทนเดอร์อยู่ ณ Hary's New York Bar ในกรุงปารีส ประเทศฝรั่งเศส โดยส่วนผสมดั้งเดิมนั้นมีเพียงวอดก้า น้ำมะเขือเทศ และน้ำแข็ง
ชื่อบลัดดีแมรี มีที่มาจากฉายาของสมเด็จพระราชินีนาถแมรีที่ 1 แห่งอังกฤษ พาดพิงถึงการปราบปรามผู้นับถือศาสนาคริสต์นิกายโปรเตสแตนต์อย่างโหดเหี้ยมในรัชสมัยของพระองค์
เจ้าชายซีอีโซแห่งเลโซโท
เจ้าชายซีอีโซแห่งเลโซโท (His Royal Highness Prince Seeiso of Lesotho) ทรงเป็นพระโอรสกลางในสมเด็จพระราชาธิบดีโมโชโชที่ 2 แห่งเลโซโท
พระประวัติ
เจ้าชายซีอีโซแห่งเลโซโท ประสูติ ณ ประเทศเลโซโท ทรงเป็นพระราชโอรสพระองค์กลางใน สมเด็จพระราชาธิบดีโมโชโชที่ 2 แห่งเลโซโท สมเด็จพระราชินีมาโมฮาโตแห่งเลโซโท ทรงเป็นพระราชอนุชาใน สมเด็จพระราชาธิบดีเลตซีที่ 3 แห่งเลโซโท พระองค์อยู่ในดำลับที่ 2 ในการสืบราชบัลลังก์เลโซโท ต่อจาพระภาติยะ คือ เจ้าชายเลโรโทรี เซเอโซ พระองค์อภิเษกสมรสกับเจ้าหญิมาเบียง มีพระโอรส-ธิดาร่วมกัน 3 พระองค์
ทรงงาน พระกรณียากิจ
พระองค์ทรงเป็นองค์ประธานวุฒิสภาสูงสุดแห่งเลโซโท โดยพระองค์ได้รับการถวายหน้าที่เป็นข้าราชการสูงสุดแห่งสหราชอาณาจักร และได้รับการถวายปริญญาจากมหาวิทยาลัยเบอร์มิงแฮม เมื่อปี พ.ศ. 2539
และเมื่อปี พ.ศ. 2549 พระองค์และ เจ้าชายเฮนรี ดยุกแห่งซัสเซกซ์ ได้ร่วมกันจัดตั้งองค์กรการกุศลชื่อ เซนเทเบล เพื่อให้เข้าถึงเยาวชนเลโซโทได้มากขึ้น ทั้งนี้พระองค์ยังทรงปฏิบัติพระกรณียากิจในด้านต่อต้านโรคเอดส์แห่งเลโซโท
อิเนส เด กัสโตร
อิเนส เด กัสโตร (Inés de Castro; ค.ศ. 1325 – 7 มกราคม ค.ศ. 1355) เป็นธิดาขุนนางกัสติยาซึ่งเป็นคนรักของพระเจ้าเปดรูที่ 1 แห่งโปรตุเกสตั้งแต่ก่อนที่พระองค์จะขึ้นครองราชย์ การสิ้นพระชนม์ของพระองค์เป็นโศกนาฏกรรมอันโด่งดัง และหลังการสิ้นพระชนม์ พระองค์ได้รับการสวมมงกุฎเป็นพระราชินีแห่งโปรตุเกส
ประวัติ
อิเนสเป็นธิดานอกสมรสของเปโดร เฟร์นันเดซ เด กัสโตร ขุนนางกาลิเซีย กับอัลดงซา โลเรงซู ดึ วาลาดารึช ครอบครัวของพระนางมีเชื้อสายขุนนางกาลิเซียและโปรตุเกส มีหลักฐานว่าพระนางอาศัยอยู่กับกอนส์ตันซา มานูเอล ลูกพี่ลูกน้องซึ่งเป็นธิดาของดอนฆวน มานูเอล ดยุคแห่งเปญญาฟิเอลและมาร์ควิสแห่งบิเยนา
เปดรูกับอิเนสอยู่กินกันที่ปราสาทซังตากลาราในกูอิงบรา ทั้งคู่มีบุตรธิดาด้วยกันสี่คน คือ
การเสียชีวิต
อิทธิพลของอิเนสกับพี่น้องชายอีกสองคนที่มีต่อพระเจ้าเปดรูได้สร้างศัตรูในราชสำนัก หลังพยายามแยกทั้งคู่ออกจากกันหลายครั้งในที่สุดพระเจ้าอาฟงซูที่ 4 ก็ตัดสินใจมอบความตายให้แก่อิเนส วันที่ 7 มกราคม ค.ศ. 1355 พระองค์ได้ส่งนักฆ่าไปที่อารามซังตากลาราในกูอิงบราเพื่อสังหารอิเนสด้วยการตัดคอต่อหน้าลูกน้อย เปดรูที่เจ็บปวดจนแทบเป็นบ้าก่อจลาจลต่อพระบิดาและไม่ยกโทษให้พระบิดาที่สังหารคนรักของพระองค์
หลังได้รับการสวมมงกุฎเป็นกษัตริย์แห่งโปรตุเกสในปี ค.ศ. 1357 พระเจ้าเปดรูสั่งให้จับกุมตัวและประหารชีวิตผู้ที่ลงมือฆาตกรรมอิเนสด้วยการแหวกอกเอาหัวใจออกมา การกระทำดังกล่าวทำให้พระองค์ได้รับฉายาว่า "ผู้โหดเหี้ยม" ทั้งพระองค์ยังอ้างว่าได้เคยสมรสอย่างลับ ๆ กับอิเนสและขอให้ยอมรับพระนางเป็นพระราชินีแห่งโปรตุเกส ตำนานเล่าว่ากษัตริย์ทำการสวมมงกุฎให้ศพและให้ข้าราชสำนักจุมพิตมือของอิเนสที่ไร้วิญญาณ เดือนเมษายน ค.ศ. 1360 พระองค์สั่งให้ย้ายร่างของอิเนสจากกูอิงบรามาที่อารามหลวงอัลกูบาซา หลุมฝังศพอันวิจิตรงดงามสองหลุมถูกสร้างขึ้นมาเพื่อให้พระองค์ได้หลับใหลเคียงข้างหญิงผู้เป็นที่รักของพระองค์ตลอดกาล
แผงวงจรหลัก
แผงวงจรหลัก, แผงหลัก หรือชื่ออื่นเช่น เมนบอร์ด (mainboard/main board), มาเธอร์บอร์ด (motherboard), ซิสเต็มบอร์ด (system board), ลอจิกบอร์ด (logic board) เป็นแผงวงจรอิเล็กทรอนิกส์ส่วนสำคัญของคอมพิวเตอร์ แผงวงจรหลักของคอมพิวเตอร์ส่วนบุคคลทั่วไปจะประกอบด้วยซ็อกเก็ตสำหรับบรรจุหน่วยประมวลผลกลางและหน่วยความจำ มีไบออสเป็นเฟิร์มแวร์ พร้อมช่องให้สามารถเชื่อมต่ออุปกรณ์เสริมอื่น ๆ ได้ทั้งอุปกรณ์ติดตั้งภายในและอุปกรณ์เชื่อมต่อภายนอก
แผงวงจรหลัก หมายถึง แผงวงจรหลักในเครื่องคอมพิวเตอร์ ที่อุปกรณ์ต่างๆเชื่อมต่ออยู่อีกทีหนึ่ง
บัณฑิตวิทยาลัย จุฬาลงกรณ์มหาวิทยาลัย
บัณฑิตวิทยาลัย จุฬาลงกรณ์มหาวิทยาลัย จัดตั้งขึ้นเพื่อดูแลหลักสูตรบัณฑิตศึกษาของจุฬาลงกรณ์มหาวิทยาลัย โดยเฉพาะหลักสูตรสหสาขา ซึ่งเป็นหลักสูตรที่หลายคณะร่วมกันจัดการเรียนการสอน
ประวัติ
บัณฑิตวิทยาลัยได้จัดตั้งขึ้นอย่างเป็นทางการตาม "พระราชกฤษฎีกาจัดตั้งบัณฑิตวิทยาลัยในจุฬาลงกรณ์มหาวิทยาลัย พ.ศ. 2505" มีหน้าที่รับผิดชอบเกี่ยวกับการสอน และการวิจัยในสาขาต่าง ๆ ในระดับบัณฑิตศึกษาตลอดจนทำหน้าที่เป็นหน่วยงานควบคุมมาตรฐานด้านวิชาการ ประสานงานและสนับสนุนการดำเนินงานของภาควิชาต่าง ๆ ที่เปิดสอนในระดับบัณฑิตศึกษา ในปีการศึกษา 2546 จุฬาลงกรณ์มหาวิทยาลัยมีหลักสูตรระดับบัณฑิตศึกษาจำนวน 321 หลักสูตร จำแนกเป็นหลักสูตรปริญญาเอก 75 หลักสูตร ปริญญาโท 189 หลักสูตร ประกาศนียบัตรบัณฑิต 27 หลักสูตร และ ประกาศนียบัตรบัณฑิตชั้นสูง 30 หลักสูตร
หลักสูตร
บัณฑิตวิทยาลัย รับผิดชอบหลักสูตรสหสาขา(หลักสูตรที่เปิดร่วมกันหลาย ๆ คณะ) ทั้งหมด 28 หลักสูตร ซึ่งสามารถแบ่งได้ ดังนี้
บัตรกดเงินสด
บัตรกดเงินสด เป็นบัตรเครดิตประเภทหนึ่งที่ช่วยให้ผู้ถือบัตรสามารถกดเงินสด ซื้อสินค้าหรือบริการโดยผู้ออกบัตรเงินสดหรือบริษัทการเงินจะเป็นผู้ชำระก่อน ซึ่งผู้ถือบัตรจะกลายเป็นลูกหนี้ของผู้ถือบัตร และมีหน้าที่ต้องชำระหนี้ให้แก่ผู้ออกบัตรเต็มจำนวนภายในวันที่กำหนด ซึ่งปกติจะเป็นรายเดือน โดยไม่สามารถชำระเงินขั้นต่ำบางส่วน หรือการผ่อนชำระเป็นงวดเหมือนบัตรเครดิตได้ โดยขึ้นอยู่กับเงื่อนไขแต่ละบริษัทซึ่งบางบริษัทสามารถผ่อนชำระได้
บัตรกดเงินสดในประเทศไทย
ธนาคารแห่งประเทศไทย ได้ออกกฏให้สถาบันการเงินต่างๆ สามารถเรียกเก็บดอกเบี้ยได้ไม่เกิน 28 % สถาบันการเงินบางแห่งอาจจะคิดดอกเบี้ยต่ำกว่านี้แต่สูงสุดต้องไม่เกิน  28 % ต่อปีคำนวณแบบลดต้นลดดอก
มนุษย์แม่เหล็ก
ลิ่ว โธ ลิน (Liew Thow Lin) อดีตคนงานก่อสร้าง ในมาเลเซีย สามารถน้ำแผ่นเหล็กมาติดที่ตัวและใช้แรงแม่เหล็กลากรถยนต์ที่หนักกว่า 1 ตันได้และเมื่อ 1 พฤศจิกายน พ.ศ. 2549 ทำสถิติสามารถใช้พลังลากรถบัส หนัก 10.6 ตันไปไกลถึง 3.4 เมตร และออกอากาศทางรายการมันแปลกดีนะ
ผลงานด้านการแสดงของเอ็นซีที
เอ็นซีที (Neo Culture Technology ย่อเป็น NCT, 엔시티) เป็นวงบอยแบนด์สัญชาติเกาหลีจากค่ายเอสเอ็มเอนเตอร์เทนเมนต์ โดยชื่อวงตั้งตามชื่อโปรเจกต์ Neo Culture Technology โดยอี ซู-มัน ผู้ก่อตั้งและประธานบริษัท ได้อธิบายแนวคิดของเอ็นซีทีว่าไม่มีการจำกัดจำนวนของสมาชิกในวง และจะมีการเปิดตัวยูนิตย่อยตามหลายเมืองต่าง ๆ ทั่วโลก
มนุษย์แม่เหล็ก
ออเรล ไรลีนู ชาวโรมาเนีย เขาบอกว่าเพียงตั้งสมาธิให้จิตใจจดจ่ออยู่กับสิ่งของชิ้นใดชิ้นหนึ่ง ระบายความรู้สึกแห่งพลังแม่เหล็กออกไป เท่านั้นสิ่งของก็ติดอยู่กับตัวเขา
เอริกา ซูร์ สเติร์นเบิร์ก แม่บ้านชาวเยอรมัน ก็พบว่าตัวเธอมีพลังแม่เหล็ก สามารถดูดเตารีด กุญแจเลื่อน มาติดตามตัวได้
อารยา เอ ฮาร์เก็ต
อารยา อัลเบอร์ต้า ฮาร์เก็ต (เกิด 28 มิถุนายน พ.ศ. 2524) เป็นนักแสดง นางแบบ พิธีกรลูกครึ่งไทย - อเมริกัน อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเซ็นสัญญาเป็นนักแสดงสังกัดสถานีวิทยุโทรทัศน์ไทยทีวีสีช่อง 3
ประวัติ
อารยาจบการศึกษาระดับอนุบาลที่โรงเรียนวิมลทิพย์ ระดับประถมศึกษาที่โรงเรียนกาญมณี ระดับมัธยมศึกษาที่โรงเรียนบดินทรเดชา (สิงห์ สิงหเสนี), ระดับปริญญาตรีศิลปศาสตรบัณฑิต ได้รับเกียรตินิยมอันดับ 2 สาขาวิชาภาษาอังกฤษ จากมหาวิทยาลัยรังสิต เมื่อปี พ.ศ. 2546
อารยาเข้าสู่วงการเมื่อปี พ.ศ. 2541 ขณะอายุได้ 17 ปี จากการประกวด มิสมอเตอร์โชว์ ปีเดียวกับรุจิรา ช่วยเกื้อ ต่อมาได้รับการติดต่อจาก รัมภา ภิรมย์ภักดี ผู้เขียนบทประจำบริษัทดาราวิดีโอให้มาทดสอบหน้ากล้อง และต่อจากได้รับโอกาสแสดงละครกับทางช่อง 7 ตลอดมา ละครเรื่องแรกที่เล่นคือ เพลงพราย  ทางช่อง 7 แสดงร่วมกับ สวิช เพชรวิเศษศิริ จากนั้นก็มีผลงานมาโดยตลอด
อารยาเริ่มมีชื่อเสียงจากบทบาท "แอนนี่" ในละครเรื่อง หมอลำซัมเมอร์ นอกจากนี้ เธอยังได้เล่นละครเวทีเรื่อง ม่านประเพณี และพากย์เสียงไทยในภาพยนตร์เรื่อง แก๊งก์สี่ขา ข้ามป่ามาป่วนเมือง รวมถึงเป็นพิธีกรบนเวทีการประกวดและงานสำคัญต่าง ๆ กับทางช่อง 7 เช่น เจาะโลกมายา และ  จมูกมด รวมถึงได้ร่วมงานกับ เกียรติ กิจเจริญ และ หัทยา วงศ์กระจ่าง และเป็นพิธีกรรายการทอล์คโชว์วาไรตี้ 7 กะรัต ร่วมกับ เมทนี บูรณศิริ หลังจากนั้น เธอกลับมามีชื่อเสียงอีกครั้งจากบทบาท "รินรดา" ในละครเรื่อง ดาวเปื้อนดิน ในปี พ.ศ. 2551 เธอเซ็นสัญญากับทางช่อง 3 โดยมีผลงานที่สร้างชื่อมากที่สุดคือละครเรื่อง ดอกส้มสีทอง ในบทบาท "เรยา"
ชีวิตส่วนตัวและชีวิตครอบครัว
ในปี พ.ศ. 2552 อารยาได้เปิดร้านทำผม "Celeb'Room" ย่านสุขุมวิท 24 และร้านตุ๊กตาบลายธ์ที่ชื่อ "The Doll House Shop at Qconceptstore" ในสยามพารากอน และในปี พ.ศ. 2556 เธอลงทุนประมาณ 100 ล้านบาท เปิดธุรกิจ เต้าหู้ไข่พร้อมทาน ตราลูกสาว โดยมีเธอเป็นพรีเซนเตอร์เอง
ในวันที่ 23 ธันวาคม พ.ศ. 2557 ชมพู่ถูกแฟนหนุ่ม น็อต วิศรุต รังษีสิงห์พิพัฒน์ เจ้าของธุรกิจสายไฟฟ้าวีนายน์ แฟนหนุ่มที่คบหาเป็นแฟนกันมาอย่างยาวนานกว­่า 6 ปี สร้างเซอร์ไพร์สคุกเข่าขอแต่งงาน สวมแหวน 8 กะรัต ที่บ้านพักของพี่สาวฝ่ายชาย ย่านราษฎร์บูรณะ โดยบรรยากาศการขอแต่งงานในครั้งนี้เป็นไปอ­ย่างโรแมนติก ท่ามกลางความยินดีของเพื่อนสนิทและครอบครั­ว
ในวันที่ 8 เมษายน พ.ศ. 2558 ชมพู่ได้จัดพิธีจีนกับแฟนหนุ่ม น็อต วิศรุต รังษีสิงห์พิพัฒน์ ที่จัดขึ้นแบบส่วนตัวภายในครอบครัว
ในวันที่ 6 พฤษภาคม พ.ศ. 2558 ชมพู่ อารยา กับ น็อต วิศรุต รังษีสิงห์พิพัฒน์ โดยมีพิธีหมั้นแบบไทยในช่วงเช้า ณ โรงแรมเพนนินซูล่า บางกอก (The Peninsula Bangkok) กับธีม Rhythm Of Beautiful โดยมีครอบครัวและเพื่อนสนิทร่วมแสดงความยินดี
ในวันที่ 10 พฤษภาคม พ.ศ. 2558 งานเลี้ยงฉลองมงคลสมรส ของ ชมพู่ อารยา และ น็อต วิศรุต ซึ่งจัดขึ้นที่ห้องแอทธินี คริสตัล ฮอลล์ โรงแรมพลาซ่า แอทธินี แบงค็อก Plaza Athénée Bangkok เป็นไปอย่างหรูหราอลังการ ในธีม Melody of Love โดยมีครอบครัวและเพื่อนในวงการร่วมแสดงความยินดีอย่างคับคั่ง
ในวันที่ 6 กุมภาพันธ์ พ.ศ. 2560 ม้า อรนภา กฤษฎี ได้ประกาศผ่านทางรายการข่าวใส่ไข่เป็นที่แรกว่า ชมพู่ท้องได้ประมาณ 6 สัปดาห์แล้ว และเป็นที่ปลาบปลื้มยิ่งนักเมื่อ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงพระกรุณาประทานแจกันดอกไม้ให้ที่โรงพยาบาลหลังทรงทราบข่าวว่าชมพู่ตั้งครรภ์ได้ 6 สัปดาห์ และต่อมาเมื่อวันที่ 24 เมษายน พ.ศ. 2560 ชมพู่ได้ออกมาเปิดเผยว่า ตัวเองตั้งท้องลูกแฝดเพศชาย
ในวันที่ 6 กันยายน พ.ศ. 2560 ชมพู่ ได้เดินทางไปคลอดที่โรงพยาบาลบำรุงราษฎร์ โดยในช่วงบ่ายก็ได้คลอดลูกชายแฝดออกมาท่ามกลางความยินดีของเพื่อนและสามี น็อต วิศรุต แฝดพี่มีชื่อว่า น้องธันเดอร์ ด.ช.สายฟ้า รังษีสิงห์พิพัฒน์ น้ำหนัก 2.66 กิโลกรัม ส่วนคนน้องมีชื่อว่า น้องสตอร์ม ด.ช.พายุ รังษีสิงห์พิพัฒน์ น้ำหนัก 2.56 กิโลกรัม คลอดห่างกัน 1 นาที ส่วนลำตัวมีความยาวเท่ากันคือ 47.5 เซนติเมตร
ในวันที่ 24 กันยายน พ.ศ. 2564 ชมพู ได้โพสต์ภาพอัลตราซาวนด์อัตราการเต้นของหัวใจของเด็กในท้อง ในไอจี แฟนคลับที่เห็นได้ทราบว่า "ชมพู กำลังตั้งท้องลูกคนที่ 3"
ในวันที่ 30 มีนาคม พ.ศ. 2565 ชมพู ได้คลอดบุตรคนที่ 3 ในโรงพยาบาลแห่งหนึ่ง เป็นลูกสาวมีชื่อว่า น้องเกล ด.ญ.แอบิเกล รังษีสิงห์พิพัฒน์
บรอบ์ดิงแนก
บรอบ์ดิงแนก (Brobdingnag) เป็นดินแดนสมมติของ กัลลิเวอร์ผจญภัย แต่งโดย โจนาธาน สวิฟต์ ประเทศของยักษ์ เลอมูเอล กัลลิเวอร์ ค้นพบมัน หลังจากที่เรือของเขาพลิกคว่ำลง และได้ผจญภัยในดินแดนประหลาดแห่งนี้ คำว่า บรอบ์ดิงแนกเกียน (ชาวบรอบ์ดิงแนก) มีความหมายที่บรรยายถึงสิ่งที่มีขนาดใหญ่มาก ๆ
ต้นกำเนิด
บรอบ์ดิงแนก เป็นอาณาจักรที่ปรากฏตัวในการเดินทางของกัลลิเวอร์ ตั้งอยู่ที่ชายฝั่งตะวันตกเฉียงเหนือของแคลิฟอร์เนีย ซึ่งในวรรณกรรมอธิบานการเดินทางไว้ว่า เดินทางไปทางใต้ของมหาสมุทรแอตแลนติก แล้วผ่านช่องแคบมาดากัสการ์ ก่อนที่จะถูกพายุซัดในมหาสมุทรแปซิฟิก เลอมูเอล กัลลิเวอร์ ค้นพบดินแดนนี้เมื่อ ค.ศ. 1703
อาณาจักรบรอบ์ดิงแนกเป็นคาบสมุทรขนาดใหญ่ มีความยาว 6,000 ไมล์ กว้าง 3,000 ไมล์ คั่นกลางระหว่างญี่ปุ่นกับอเมริกา ติดกับรัฐอะแลสกา รัฐยูคอน ทะเลเบริง และบางส่วนของไซบีเรีย มีภูเขาไฟกั้นเป็นพรมแดนสูง 30 ไมล์ (48 กิโลเมตร) และมีชายฝั่งสกปรก ดังนั้น คนจากส่วนต่าง ๆ ของโลก จึงไม่สามารถมาเยี่ยมเยือนได้ง่าย ๆ
วัฒนธรรม
วัฒนธรรมของชาวบรอบ์ดิงแนก ประกอบไปด้วย ประวัติศาสตร์, กวีนิพนธ์, คณิตศาสตร์, จริยธรรม, ห้องสมุด และ การพิมพ์ เป็นต้น นิสัยของชาวบรอบ์ดิงแนกนั้น มีอารมณ์ที่สนุกสนาน ปลอดโปร่ง ร่าเริงแจ่มใส
พรเดชา สุขารมณ์
นายแพทย์พรเดชา สุขารมณ์ (ชื่อเดิม อัมพร สุขารมณ์) หรือ แจ๊ค สุขารมณ์ เกิดเมื่อวันที่ 21 พฤศจิกายน พ.ศ. 2515 เป็นผู้อำนวยการโรงพยาบาลเดชาและนักร้อง เป็นบุตรคนกลาง ในจำนวนพี่น้อง 3 คน ของ นาวาโท นายแพทย์ เดชา สุขารมณ์ และนางทิพย์สุดา สุขารมณ์ สมรสกับ วีรินท์ อนันตพัฒนาวงศ์ (เชอรี่) ในปี พ.ศ. 2550 มีธิดาด้วยกัน 1 คน ชื่อ ทาช่า สุขารมณ์ และต่อมามีบุตรกับ รสริน จันทร์เลขา อีก 1 คนโดยมิได้สมรส ชื่อ พลเดชา สุขารมณ์ (มาร์ธา)
ด้านการศึกษาจบการศึกษาระดับอุดมศึกษาจากคณะแพทย์ศาสตร์ ศิริราชพยาบาล และวิศวกรรมการแพทย์ จากมหาวิทยาลัยเซาเทิร์นแคลิฟอร์เนีย
แจ๊ค สุขารมณ์เคยออกผลงานอัลบั้มเพลงชุด Revolution of Love กับสังกัด เฮ้าส์ ออฟ ฟัน เรคคอร์ด และในปี 2547 ออกอัลบั้ม โซล เซิร์ชชิ่ง สังกัด จีราฟ เรคคอร์ด ในเครือแกรมมี่
ในปี 2552 เคยตกเป็นข่าวหลังถูกสาวลูกจ้างสถาบันเสริมความงาม ร้องมูลนิธิปวีณา ว่าถูกทำร้ายร่างกายจนบอบช้ำไปทั้งตัว หลังโดนหาว่ายักยอกทรัพย์ แต่เขาก็ปฏิเสธทำร้ายร่างกายลูกจ้างสาว อ้างว่าบันดาลโทสะ เพราะเชื่อว่าถูกยักยอกทรัพย์ไป
แจ๊ค สุขารมณ์ นอกจากจะเป็นผู้อำนวยการโรงพยาบาลเดชา ยังทำธุรกิจส่วนตัว เอนวี อีสเตติก ศูนย์ปรึกษาปัญหาด้านรูปร่างและผิวพรรณอยู่ที่ เอราวัณแบงค็อก
การเสียชีวิต
เมื่อวันที่ 9 พฤษภาคม พ.ศ. 2553 นายแพทย์พรเดชา เสียชีวิตเนื่องจากการตกจากที่สูง ภายหลังได้ถูกนำตัวส่งโรงพยาบาล แต่เสียชีวิตในเวลาต่อมาเนื่องจากทนพิษบาดแผลไม่ไหว ซึ่งเจ้าหน้าที่ได้สืบสวนหาสาเหตุการตายที่แท้จริง ว่าเป็นอุบัติเหตุหรือการฆ่าตัวตาย
อาแอ็ส แซ็งเตเตียน
สมาคมกีฬาแซ็งเตเตียนลัวร์ (Association Sportive de Saint-Étienne Loire) หรือรู้จักกันในชื่อ อาแอ็ส แซ็งเตเตียน (AS Saint-Étienne) หรือ แซ็งเตเตียน (Saint-Étienne) เป็นสโมสรฟุตบอลอาชีพของประเทศฝรั่งเศส ตั้งอยู่ในเมืองแซ็งเตเตียน จังหวัดลัวร์ ประเทศฝรั่งเศส สโมสรนี้ก่อตั้งขึ้นเมื่อ พ.ศ. 2462 (1919) และปัจจุบันเล่นอยู่ในลีกเอิง ฟุตบอลลีกสูงสุดของประเทศฝรั่งเศส สโมสรนี้มีผู้จัดการทีมคือ ฌ็อง-หลุยส์ กาแซ และมีกัปตันทีมคือ ลออิก แปแร็ง ซึ่งเริ่มอาชีพนักฟุตบอลกับสโมสรนี้เมื่อปี พ.ศ. 2539 (1996)
ช่วงยุคแรก
แซงต์ เอเตียน ก่อตั้งขึ้น ในปี ค.ศ.1919 โดยกลุ่มพนักงานของ Groupe Casino โดยตอนแรกก่อตั้งในชื่อ Amicale des Employés de la Société des Magasins Casino (ASC) ใช้สีเขียวเป็นสีหลักของสโมสร แต่เนื่องจากสหพันธ์ฟุตบอลฝรั่งเศสห้ามมิให้ใช้ชื่อสโมสรในทางการค้า ทีมจริงได้เปลี่ยนชื่อใหม่เป็น Amical Sporting Club โดยย่อเหมือนกับชื่อในตอนแรกคือ ASC ปี ค.ศ.1927 ปิแอร์ ฌิชาร์ด เข้ามาเป็นประธานสโมสร และหลังจากรวมทีมเข้ากับสโมสรท้องถิ่น Stade Forézien Universitaire จึงเปลี่ยนชื่อเป็น Association sportive Stéphanoise ต่อมาในปี ค.ศ.1930 ได้รับการรับรองการเป็นสโมสรฟุตบอลอาชีพ ทีมได้เปลี่ยนชื่ออีกครั้งเป็น AS Saint Étienne และใช้มาถึงปัจจุบัน สโมสรได้เข้าแข่งในฟุตบอลดิวิชั่น 2 ของ the South Group และสามารถคว้ารองแชมป์ในการแข่งขันปีนั้น และพวกเขาแข่งขันอยู่ในดิวิชั่น 2 ต่ออีก 4 ฤดูกาล ก่อนที่โค้ชชาวอังกฤษ เท็ดดี้ ดัคก์วอร์ธ จะนำทีมเลื่อนชั้นสู่ดิวิชั่นในฤดูกาล 1938-1939 แต่แข่งได้ไม่นานก็เกิดสงครามโลกครั้งที่ 2 จนฟุตบอลต้องหยุดการแข่งขัน หลังสงครามโลกจบลง อิกแนซ แท็ก นำทีมสร้างความประหลาดใจ เมื่อทำทีมได้รองแชมป์ทันทีในฤดูกาลนั้น โดยมีลีลล์เป็นทีมที่ได้แชมป์ ฤดูกาลถัดมา แท็ก ลาออกและแทนที่ด้วย อดีตนักเตะอย่าง ฌอง สเนลล่า
ความสำเร็จทั้งในประเทศและเวทียุโรป
ปี ค.ศ.1955 สเนลล่า นำทีมได้แชมป์ครั้งแรก ด้วยแชมป์ the Coupe Charles Drago สองฤดูกาลต่อมา พวกเขาก็ได้แชมป์ลีกเป็นครั้งแรก และปี ค.ศ.1958 แซงต์ เอเตียนได้แชมป์ the Coupe Drago เป็นครั้งที่ 2 ฤดูกาลถัดมาสเนลล่าก็ลาออกไป และได้ เรเน่ แวร์นิเออร์ ฤดูกาลแรกเขานำทีมได้อันดับที่ 12 โรเจอร์ โรเชอร์ เข้ามาเป็นประธานสโมสร ฤดูกาล 1961-1962 ภายใต้การคุมทีมของ วิคาร์ท แซงต์ เอเตียน ตกชั้นหลังได้อันดับ 17 แต่พวกเขาก็ได้แชมป์ Coupe de France เป็นครั้งแรกในปีนั้น เพียงฤดูกาลเดียวหลังตกชั้น พวกเขาก็เลื่อนชั้นกลับมาแข่งในดิวิชั่น 1 ได้อีกครั้ง และวิคาร์ท ก็ถูกแทนที่ด้วย สเนลล่าในตำแหน่งโค้ชของทีม หลังการกลับมาคุมทีมครั้งที่ 2 ของ สเนลล่า เค้าก็นำทีมได้แชมป์ฟุตบอลลีกเป็นครั้งที่ 2 หลังจากนั้น 3 ฤดูกาลสเนลล่าก็ลาออกจากทีม และได้ อัลเบิร์ต บัตเตาซ์ มาแทน แค่ฤดูการแรกเขาก็นำทีมได้แชมป์ฟุตบอลลีก และแชมป์ the Coupe de France ฤดูกาลถัดมาก็ได้แชมป์ลีก และได้สองแชมป์ในปีที่ 3 แต่หลังจากนั้น 2 ฤดูกาลทีมไม่ได้แชมป์อะไรเลย ทำให้บัตเตาซ์ถูกปล่อยออกไป แล้วแทนที่ด้วยอดีตนักเตะของทีม โรเบิร์ต เฮอบิน ฤดูกาลแรกของเค้า ทีมได้อันดับ 4 และเข้าถึงรอบรองชนะเลิศรายการ the Coupe de France สองฤดูกาลต่อมาทีมได้สองแชมป์ทั้งลีกและบอลถ้วยทั้งสองปี เป็นครั้งที่ 7 และ 8 ของสถิติแชมป์ฟุตบอลลีกของสโมสร และครั้งที่ 3 และ 4 ของสถิติคว้าแชมป์ the Coupe de France ของสโมสร
ครองจุดสูงสุดและตกต่ำของสโมสร
ปี ค.ศ.1976 เป็นสโมสรจากฝรั่งเศสทีมแรกที่ได้เข้าชิงชนะเลิศฟุตบอลยุโรป โดยเจอกับทีมบาร์เยิร์น มิวนิก และเป็นทีมจากเยอรมันที่ได้แชมป์ไป ช่วงนั้นถือว่าบาร์เยิร์นคือทีมที่ดีที่สุดของโลก ถึงแม้จะได้รองแชมป์ แต่ทีมก็ได้แชมป์ฟุตบอลลีกในประเทศแทน ฤดุกาลต่อมาก็ได้แชมป์ the Coupe de France ปี ค.ศ.1981 มิเชล พลาตินี่ กัปตันทีมนำทีมคว้าแชมป์ฟุตบอลลีก เป็นการได้แชมป์ครั้งที่ 10 ของสโมสร หลังจากนั้น เฮอบินก็ออกจากทีมไปคุม ลียง ปี ค.ศ.1982 เกิดเรื่องอื้อฉาวด้านการเงิน จนทำให้ประธานสโมสร โรเจอร์ โรเชอร์ ถูกจับและจำคุกในที่สุด ฤดูกาล 1983-1984 ทีมตกชั้น ก่อนจะกลับขึ้นมาได้ในปี ค.ศ.1986 ภายใต้ผู้นำอย่าง ฌอง คาสตาเนดา ที่ยังอยู่กับทีมแม้ทีมมีปัญหาด้านการเงิน พวกเขาแข่งขันอยู่ในลีกสูงสุดนาน 10 ปี จนกระทั่งปี ค.ศ.1996 ก็ตกชั้นอีกครั้ง และใช้เวลา 3 ปีในการกลับมาอยู่ในดิวิชั่น 1 คือปี ค.ศ.1999 ในฤดูกาล 2000-2001 สโมสรเปลี่ยนผู้จัดการทีมถึง 5 คน ก่อนจะมีปัญหาเรื่องพาสปอร์ตปลอมของผู้เล่นสองคนทำให้ทีมถูกตัด 7 คะแนน และตกชั้นในที่สุด
ยุค 2000S–2010S
พวกเขาใช้เวลา 3 ฤดูกาลในดิวิชั่น ฤดูกาล 2004-2005 ก็เลื่อนชั้นไปดิวิชั่น 1 หรือในปีนั้นเปลี่ยนชื่อเป็น ลีกเอิง 1 พวกเขาทำผลงานในลีกเอิง 1 ได้น่าประหลาดใจ เมื่อได้อันดับที่ 5 หลังจบฤดูกาล 2007-2008 ทำให้ได้สิทธิไปแข่งยูฟ่า คัพ หลังเคยไปครั้งแรกในปี ค.ศ.1982 แต่หลังจากนั้นสองฤดูกาลพวกเขาได้แค่อันดับ 17 หลังจากนั้น เดือนเมษายน 2013 พวกเขาได้แชมป์ the Coupe de la Ligue ซึ่งถือเป็นแชมป์รายการใหญ่ หลังไม่ได้แชมป์รายการใหญ่เลยในรอบ 30 ปี และส่งให้ทีมได้สิทธิไปแข่งยูฟ่า ยูโรป้า ลีกในฤดูกาล 2013-2014 ฤดูกาล 2015-2016 แซงต์ เอเตียน ได้อันดับที่ 6 ได้สิทธิแข่งยูฟ่า ยูโรป้า ลีก อีกครั้ง ฤดูกาล 2017-2018 ได้มีการเปลี่ยนผู้จัดการทีมจาก ออสการ์ การ์เซีย เป็น อดีตนักเตะของทีม จูเลียน ซาเบิ้ล ก่อนที่เขาจะถูกแทนที่ด้วย ฌอง หลุยส์ กัสเซ็ต ในเดือนธันวาคม 2017 ภายใต้การนำของกัสเซ็ต จบฤดูกาลแซงต์ เอเตียน ได้อันดับที่ 7 ของตารางคะแนน
สวนอุตสาหกรรมทังล็อง
สวนอุตสาหกรรมทังล็อง (Thang Long Industrial Park) เป็นเขตอุตสาหกรรมอยู่ทางตะวันตกเฉียงเหนือของฮานอย ประเทศเวียดนาม บริหารจัดการในลักษณะบริษัทร่วมทุนระหว่าง Dong Anh Chemical Company (กระทรวงการก่อสร้างเวียดนาม) กับซูมิโมโต คอร์ปอเรชั่น (Sumitomo Corporation) โดยเริ่มก่อสร้างตั้งแต่ พ.ศ. 2540 แล้วเสร็จ ปี พ.ศ. 2543 เป็นศูนย์กลางการผลิตของบริษัทญี่ปุ่นในเวียดนาม เช่น แคนนอน มิตซูบิชิ
มิถุนายน พ.ศ. 2566
มิถุนายน พุทธศักราช 2566 เป็นเดือนที่ 6 ของปี พ.ศ. 2566 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์
ตั้งใจ
"ตั้งใจ" เป็นซิงเกิลของจิรากร สมพิทักษ์ ในปี พ.ศ. 2555 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 8 ตุลาคม พ.ศ. 2555
การตอบรับ
เพลง "ตั้งใจ" ได้ติดอันดับสูงสุด 1 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 4 พฤศจิกายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คริสต็อฟ กาลตีเย
คริสต็อฟ กาลตีเย (Christophe Galtier) เกิดเมื่อวันที่ 28 สิงหาคม ค.ศ. 1966 เป็นอดีตนักฟุตบอลและผู้จัดการทีมฟุตบอลชาวฝรั่งเศส เขาเคยเล่นในตำแหน่งกองหลัง ปัจจุบันเป็นหัวหน้าผู้ฝึกสอนของปารีแซ็ง-แฌร์แม็งในลีกเอิง และเคยเป็นหัวหน้าผู้ฝึกสอนของลีลในชุดชนะเลิศลีกเอิง ฤดูกาล 2020–21